Diari Oficial de la Generalitat Valenciana


Sumari del DOGV 7050, del 20-06-2013 (2013/6168)

Notificació de la sentència dictada en el rotlle d'apel·lació número 232/2013.
------------------------------------------------------------------------------

### Dades del document

Número de DOGV
:   7050

Data del DOGV
:   20-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6168


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 232/2013. [2013/6168]  
La Secció Sexta de l'Audiència Provincial de València ha dictat, en el rotlle d'apel·lació número 232/2013, la sentència que té l'encapçalament i part dispositiva que són com seguix:  
«Rotlle d'apel·lació 2013-0232  
Sentència número 310  
President: Vicente Ortega Llorca.   
Magistrats:   
María Mestre Ramos.  
José Francisco Lara Romero.   
València, 6 de juny de 2013  
La Secció Sexta de l'Audiència Provincial de València, integrada pels magistrats indicats al marge, sent-ne ponent María Mestre Ramos, ha vist el present recurs d'apel·lació interposat contra la sentència de 28 de novembre de 2008, dictada en actuacions de juí ordinari 10/2007, tramitades pel Jutjat de Primera Instància número 1 de Requena.  
Han sigut part en el recurs, com a apel·lant demandant, Roberto Moya Cárcel, representat pel procurador dels tribunals José Emiliano Navarro Tomás i assistit del lletrat Luis Miguel Albentosa del Río, i, com a apel·lada demandada, la Cooperativa Valenciana de Consumo Económico, no personada davant d'este tribunal.  
  
Dispositiva  
Atés el que s'ha exposat, la Secció Sexta de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decidix:  
1. Estimar el recurs d'apel·lació interposat per Roberto Moya Cárcel.  
2. Revocar la sentència de data 28 de novembre de 2008, i, en conseqüència, estimar íntegrament la demanda interposada per Roberto Moya Cárcel, i condemnar la Cooperativa Valenciana de Consumo Económico, Coop. V., a:  
A) Atorgar escriptura pública de compravenda de l'immoble siti en la localitat de Venta del Moro (València), plaça d'El Ayuntamiento, número 1 (també coneguda com a plaça d'El Loreto, 1), finca inscrita en el Registre de la Propietat de Requena, al tom 437, llibre 25, foli 133, finca 2441, segons el contracte de data 4 de juliol de 2003, per l'import de 108.182,18 euros. Queda per pagar la quantitat de huitanta-quatre mil cent huitanta-dos mil euros amb díhuit cèntims (84.182,18 €) que entregarà l'actor a la part demandada en l'acte de l'atorgament de l'escriptura pública de compravenda.  
B) I prèviament al dit atorgament, es cancel·larà la hipoteca que grava l'indicat immoble, i es condemna la part demandada a pagar els gastos que s'hi produïsquen com a conseqüència de la cancel·lació de la hipoteca.  
3. En esta alçada no es fa una condemna expressa en costes processals; en primera instància s'imposen a la part demandada.  
4. Amb la devolució del depòsit.  
Esta sentència no és ferma i en contra pot interposar-se un recurs extraordinari per infracció processal o un recurs de cassació per interés cassacional.  
Esta és la nostra sentència, que pronunciem, manem i firmem.  
No s'hi pot interposar un recurs de cassació.»  
Esta sentència es publica en el Diari Oficial de la Comunitat Valenciana, a fi de notificar-la a la part incompareguda, demandat apel·lat Cooperativa Valenciana de Consumo Económico (r. l. Lucio Monteagudo Monteagudo).  
  
València, 11 de juny de 2013.- La secretària: Eugenia Rosa Martín Landete.